Nog ‘n paartjie aan die Oos-Rand geskietŉ Man is doodgeskiet en sy vriendin ernstig beseer tydens ŉ tweede skietvoorval die week aan die Oos-Rand. ŉ Polisiewoordvoerder, lt. kol Katlego Mogale, sê die 47-jarige man en sy vriendin het Donderdagaand in ŉ motor in Reigerpark gesit toe hulle deur ŉ wit BMW met vier insittendes genader is. “Een van die insittendes het skote gevuur na die paartjie se motor. Die man is dood en sy vriendin is ernstig beseer.” In nog ŉ voorval aan die Oos-Rand is Gavin Adams (39) Woensdag doodgeskiet en sy vrou, Leila, ernstig beseer nadat drie mans in ŉ silwer Renault op hulle geskiet het in Meadowdale. Adams het sy vrou by haar werkplek afgelaai toe die voorval plaasgevind het. Mogale wou intussen nie kommentaar lewer op berugte dat die moorde bende-verwant is nie. “Ons ondersoek steeds die onderskeie sake en dit is nog nie duidelik of die twee voorvalle met mekaar kan verbind word of bende-verwant is nie.” Adams was glo die leier van die Dogans-bende terwyl gisteraand se slagoffer glo aan die Sour Boys-bende verbind was.